text: Flugtbillist påkørte knallerkører
  31 august 2010 kl. 06.21
  En højresvingsulykke i et kryds i Kolding, fik en billist til at stikke af efter ulykken.
  I krydset mellem Bramdrupdam og Egtvedvej i Kolding kørte en billist ind i en knallertkører.
  Kl. 17.20 i går svingede en billist i en sort Toyota Aygo til højre i krydset og overså en person på knallert.
  På trods af, at der ikke skete nogle materielle skader eller personskader, vil politiet alligevel gerne tale med føreren af bilen. Personen menes at være en kvinde på omkring 50 år.
  - Den fører vil vi meget gerne have fat i. Vi håber, at den dårlige samvittighed vil melde sig, siger vagtchef ved Sydøstjyllands Politi Morten Vegger.
  Der er synlige skader på den højre side af flugtbillistens bil.
  